Okresná prokuratúra Bratislava I 
Kvetná 13, 820 05 Bratislava 2

Číslo: 3 Pv 738/13/1101	Bratislava I, 16.10.2015 
EEČ : 2-8-236-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

Rozhodol: 	prokurátorka Okresnej prokuratúry Bratislava I

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX I zo dňa 16.10.2015 spisová značka 3 Pv 738/13/1101 ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 26.10.2013 v čase o 21.40 hodiny v Bratislave na Kapitulskej ulici pri Dóme sv. Martina počas kontroly policajnou hliadkou Obvodného oddelenia Policajného zboru XXXXX XXXXX – XXXXX Odboru poriadkovej polície Okresného riaditeľstva Policajného zboru v Bratislave I mal pri sebe papierovú krabičku s nápisom Proviron-25 s obsahom neznámej zelenej sušenej rastliny, pričom vykonanou expertízou Kriminalistického a expertízneho ústavu PZ XXXXX bolo zistené, že predložená papierová krabička s nápisom Proviron-25 obsahovala  sušené konope (marihuanu) s hmotnosťou 1046 mg, pričom upotrebiteľná časť predloženého konope s hmotnosťou 922 mg, s priemernou koncentráciou 16,2 % hmotnostného THC, obsahujúce 149 mg THC, čo možno považovať za 5-15 obvykle jednorazových dávok drogy, pričom Cannabis (konopa) je v zmysle Zákona čísla 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do I. skupiny omamných látok.

Uznesením prokurátora Okresnej prokuratúry XXXXX I zo dňa 16.10.2015, spisová značka 3 Pv 738/13/1101 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	18 mesiacov
 
Odôvodnenie: 
Uznesením prokurátorky Okresnej prokuratúry XXXXX I číslo konania 3 Pv 738/13/1101 z 04.03.2014, bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenému XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona na tom skutkovom základe že, dňa 26.10.2013 v čase o 21.40 hodiny v Bratislave na Kapitulskej ulici pri Dóme sv. Martina počas kontroly policajnou hliadkou Obvodného oddelenia Policajného zboru XXXXX MXXXXX Odboru poriadkovej polície Okresného riaditeľstva Policajného zboru v Bratislave I mal pri sebe papierovú krabičku s nápisom Proviron-25 s obsahom neznámej zelenej sušenej rastliny, pričom vykonanou expertízou Kriminalistického a expertízneho ústavu PZ XXXXX bolo zistené, že predložená papierová krabička s nápisom Proviron-25 obsahovala  sušené konope (marihuanu) s hmotnosťou 1046 mg, pričom upotrebiteľná časť predloženého konope s hmotnosťou 922 mg, s priemernou koncentráciou 16,2 % hmotnostného THC, obsahujúce 149 mg THC, čo možno považovať za 5-15 obvykle jednorazových dávok drogy, pričom Cannabis (konopa) je v zmysle Zákona čísla 139/1998 Z. z. o omamných látkach, psychotropných látkach a prípravkoch v znení neskorších predpisov zaradený do I. skupiny omamných látok.

Podľa § 216 odsek 2 Trestného poriadku bola skúšobná doba podmienečného zastavenia trestného stíhania určená na 18 (osemnásť) mesiacov. Predmetné uznesenie nadobudlo právoplatnosť 22.03.2014.

Po uplynutí skúšobnej doby podmienečného zastavenia trestného stíhania bol vyžiadaný odpis z registra trestov obvineného a hodnotenie z Okresného úradu XXXXX. Z týchto dokladov vyplýva, že obvinený sa v skúšobnej dobe podmienečného zastavenia trestného stíhania nedopustil žiadneho závažného protispoločenského konania. 

Je zrejmé, že obvinený XXXXX viedol v priebehu skúšobnej doby podmienečného zastavenia trestného stíhania riadny život a bolo teda možné konštatovať, že sa osvedčil.

Nadobudnutím právoplatnosti uznesenia o osvedčení v skúšobnej dobe nastanú u obvineného účinky zastavenia trestného stíhania podľa § 9 odsek 1 písmeno e) Trestného poriadku. To znamená, že obvineného už za tento skutok nebude možné trestne stíhať.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Miriam Jakabovičová 
	 prokurátorka